டைப்பிஸ்ட் கோபு, செந்தாமரை, வி.எஸ்.ராகவன், ஒரு விரல் கிருஷ்ணாராவ், பீலி சிவம் போன்ற சினிமா நடிகர்களும் ரேடியோ நாடகங்களில் கலந்துகொண்டு நடிப்பார்கள் என்பது தெரிந்து ஆச்சரியப்பட்டேன். இவர்கள் அன்றைக்குக் காரில்கூட வராமல், வானொலி நிலையத்துக்கு வெளியே ஆட்டோவைக் கை தட்டி அழைத்து ஏறிச் சென்றதைப் பார்த்து இன்னும் அதிக வியப்பு எனக்கு. இவர்களுடனெல்லாம் நான் ரேடியோ நாடகத்தில் பங்கேற்று நடித்திருக்கிறேன். அதெல்லாம் இனிமையான அனுபவங்கள்!